El 2010 tráxonos un garrapiellín de sorpreses  lliteraries (yá cuntaré más nos próximos meses), ente elles una que me prestó a carambelu como apasionada que soi de la novela gráfica, xéneru que yo denomino en plan coñón cómic de murnia dende que me toco esplicar a los collacios quesisten cómics adultos que nun son nin dhumor, nin de superhéroes nin eróticos. A min préstame referime a ellos como una amestadura de cine, arte plásticu y lliteratura, porque lautor tien la ventaxa (y la dificultá añadida) de combinar planos como nel cine y dexar que les  imáxenes tamién falen por si soles como faen los pintores. Nun tien que ser, por tantu, un entretenimientu llixeru, nin pa xente que nun aguante una llectura profunda. Yo comparo la esperiencia de lleer una destes obres cola de ver una película o una obra de teatru, porque ye algo que polo xeneral pues facer dun tirón en cuestión dhora y media o dos hores (como yel casu de Manzajú) y dexa una sensación mui satisfactoria.